Държавен вестник, бр. 57, 2013 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  57
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 126
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение на Закона за бюджета 
на Държавното обществено осигуряване за 
2013 г., приет от ХLIІ Народно събрание на 
20 юни 2013 г.
Издаден в София на 25 юни 2013 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Зинаида Златанова
ЗАКОН
за изменение на Закона за бюджета на Дър­
жавното обществено осигуряване за 2013 г. 
(обн., ДВ, бр. 99 от 2012 г.; попр., бр. 102 от 
2012 г.)
§ 1. Член 11 се изменя така:
„Чл. 11. Определя се за 2013 г. размер на 
паричното обезщетение за отглеждане на 
малко дете по чл. 53, ал. 1 и 2 от Кодекса за 
социално осигуряване, както следва:
1. от 1 януари до 30 юни – 240 лв.;
2. от 1 юли до 31 декември – 310 лв.“
Заключителна разпоредба
§ 2. Законът влиза в сила от деня на обна­
родването му в „Държавен вестник“.
Законът е приет от 42-то Народно събрание 
на 20 юни 2013 г. и е подпечатан с официалния 
печат на Народното събрание.
Председател на Народното събрание: 
Михаил Миков
5086
РЕШЕНИЕ
за приемане на Процедурни правила за из­
дигане на кандидатури, представяне на до­
кументи, изслушване на кандидати и избор 
на член на Съвета за електронни медии от 
квотата на Народното събрание
Народното събрание на основание чл. 86, 
ал. 1 от Конституцията на Република България, 
чл. 87 и § 2 от допълнителните разпоредби 
на Правилника за организацията и дейността 
на Народното събрание 
Р Е Ш И :
Приема следните Процедурни правила за 
издигане на кандидатури, представяне и пуб­
лично оповестяване на документи, изслушване 
на кандидати и подготовка за избор на член 
на Съвета за електронни медии от квотата 
на Народното събрание:
I. Издигане на кандидатури и представя­
не на документи на кандидатите за член на 
Съвета за електронни медии от квотата на 
Народното събрание
1. Предложенията за кандидати за член на 
Съвета за електронни медии от квотата на 
Народното събрание се правят от народни 
представители в рамките на една седмица 
от публикуването им в „Държавен вестник“ 
чрез Деловодството на Народното събрание до 
Комисията по културата и медиите, придру­
жени с писмени мотиви. Към предложенията 
се прилагат следните документи:
– автобиография;
– официални документи, доказващи про­
фесионален опит в сферата на електронните 
медии, електронните съобщения, журналис­
тиката, правото или икономиката и общест­
вения авторитет и професионално признание 
на кандидата;
– декларация (по образец) по чл. 25 от За­
кона за радиото и телевизията, че кандидатът 
притежава българско гражданство;
– декларация (по образец) по чл. 26, т. 2 и 
3 от Закона за радиото и телевизията;
– копие от диплома за завършено висше 
образование на образователно-квалификаци­
онна степен „магистър“;
– свидетелство за съдимост.
2. Предложените кандидати трябва да 
отговарят на изискванията на чл. 25 и 26 от 
Закона за радиото и телевизията.
II. Публично оповестяване на документите
1. Предложенията и документите по т. 1 
от раздел „Издигане на кандидатури и пред­
ставяне на документи на кандидатите за член 
на Съвета за електронни медии от квотата 
на Народното събрание“ се публикуват на 
интернет страницата на Комисията по кул­
турата и медиите. Публикуват се и името, и 
мотивите на народния представител, издигнал 
съответната кандидатура.
2. Публикуването на предложенията и до­
кументите по т. 1 се извършва в съответствие 
със Закона за защита на личните данни и 
Закона за защита на класифицираната ин­
формация. Всички данни в документите на 
кандидатите за член на Съвета за електронни 
медии от квотата на Народното събрание, 
които са лични данни по смисъла на Закона 
за защита на личните данни, се заличават.